දේශපාලනයේ තමන් කෙතෙක් දුර යායුතු කොතෙක් කල් ‍ෙකසේ රැඳී සිටිය යුතුද යන්න තීරණය කරන්නේ එම දේශපාලඥයා නොවන බවත් එය තීරණය කරන්නේ ජනතාව බවත් ඇමැතිවරයා කීය.තමා අපුල්ලන්නෙකු ලෙස කාටුන් ශිල්පීන් විවිධ කාටූන් මගින් පසුගිය වකවානුව තුළ පෙන්වා දුන් බවත් මාතෘභූමිය වෙනුවෙන් ඇපිල්ලීම ආඩම්බරයක් බවත් හෙතෙම කීය.තමන් පත්කළ මහජන නියෝජිතයන්හමු වී කතා බහ කිරීමට ජනතාවට හැකියාවක් නැත්නම් ඔවුන් එම නියෝජිතයා වෙනුවෙන් ලබාදුන් ඡන්දයේ කිසිදු ප්‍රතිඵලයක් නැතැයිද දේශපාලනඥයා සෑම විට ජනතාවට කිට්ටු වී ජනතාව සමඟ සිට දේශපාලනය කළ යුතු යැයිද ඇමැතිවරයා කීය.ජනමාධ්‍ය හා ප්‍රවෘත්ති අමාත්‍ය ජ්‍යෙෂ්ඨ උපදේශක අධ්‍යාපනපති කහගල සීලානන්ද හිමි, මධ්‍යම පළාත් සභා මන්ත්‍රී ගුණතිලක රාජපක්ෂ, හාරිස්පත්තුව ප්‍රාදේශීය සභා මන්ත්‍රී පුෂ්ප හේරත් යන මහත්වරුද මෙහිදී කතා කළහ.